ลุ้น SET ทะยานต่อ! จับตาหุ้นพลังงานหนุน หลังผล “โอเปกพลัส” ดีกว่าคาด
ลุ้น SET ทะยานต่อ! จับตาหุ้นพลังงานหนุน หลังผล “โอเปกพลัส” ดีกว่าคาด
ลุ้น SET ทะยานต่อ! จับตาหุ้นพลังงานหนุน หลังผล “โอเปกพลัส” ดีกว่าคาด
4 ธ.ค. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งไซด์เวย์ อิงขาขึ้นได้ แม้ตลาดหุ้นในภูมิภาคเอเชียเช้านี้จะเคลื่อนไหวทั้งในแดนบวก-ลบ หลังผลการประชุมกลุ่มประเทศผู้ส่งออกน้ำมัน (โอเปก) และชาติพันธมิตร (โอเปกพลัส) มีมติปรับลดกำลังการผลิตน้ำมันเหลือ 7.2 ล้านบาร์เรล/วัน จากปัจจุบันที่ระดับ 7.7 ล้านบาร์เรล/วัน ในการประชุมซึ่งเสร็จสิ้นเมื่อวานนี้ โดยจะมีผลบังคับใช้ตั้งแต่เดือนม.ค.ปีหน้า ทำให้ไปช่วยพยุงราคาน้ำมันให้ปรับตัวขึ้น และคาดว่าจะหนุนหุ้นในกลุ่มพลังงานให้ปรับตัวขึ้นไปได้ด้วย
ส่วนบ้านเรายังได้รับแรงซื้อจากนักลงทุนต่างชาติ และเงินบาทยังคงแข็งค่า จาก Fund Flow ที่ไหลเข้าต่อเนื่อง อย่างไรก็ดี ตลาดบ้านเราจะเปิดทำการแค่ 2 วันในสัปดาห์หน้า ทำให้นักลงทุนอาจจะขายทำกำไรออกมาบ้าง ส่งผลให้แม้จะมีลุ้นขึ้นทดสอบระดับ 1,450 จุด แต่ก็คงจะยังไม่ผ่าน อีกทั้งสถานการณ์การติดเชื้อไวรัสโควิด-19 ในประเทศ ยังเป็นปัจจัยที่ทำให้อาจเผชิญแรงขายทำกำไรออกมาด้วยเช่นกัน
พร้อมให้แนวรับ 1,430 จุด ส่วนแนวต้าน 1,450 จุด
 
 